Πείτε "όχι" στη fast fashion, για μια μόδα ηθική και βιώσιμη\nΑρχική Περιβάλλον Για μια μόδα ηθική και βιώσιμη\n1 Ιουλίου 2019 - 16:30\nFast fashion, γρήγορη μόδα κατά το fast food, το γρήγορο φαγητό. Και τα δύο προσφέρονται σε μεγάλες ποσότητες, είναι φτηνά και αμφιβόλου ποιότητας.\nΕιδικά η μόδα, κατέχει εξέχοντα ρόλο στην παγκόσμια οικονομία, με ετήσιο τζίρο παγκοσμίως να ξεπερνά τα 1,5 τρισεκατομμύρια ευρώ, και να απασχολεί εκατομμύρια εργαζόμενους σε όλο τον κόσμο.\n«Γρήγορη μόδα» («fast fashion») δεν σημαίνει τίποτα άλλο από την ταχεία απορρόφηση όλων των ιδεών από την πασαρέλα στα μαγαζιά κι από εκεί στην ντουλάπα μας.\nΠρόκειται για ενδύματα, υποδήματα ή αξεσουάρ που έχουν κατασκευαστεί από φτηνά –συχνά ευτελή- υλικά, συνήθως από χαμηλόμισθους εργάτες σε κάποια ασιατική ή αφρικανική χώρα, πωλούνται σε εξευτελιστικές τιμές και ταυτόχρονα αποφέρουν μεγάλα κέρδη στα καταστήματα.\nΤο περιβαλλοντικό αποτύπωμα της “γρήγορης μόδας”\nΑν συνυπολογίσουμε τα παραπάνω δεν θα δυσκολευτούμε να συμπεράνουμε γιατί η μόδα δεν έχει και πολύ καλές σχέσεις με την προστασία του περιβάλλοντος. Αρκεί να σκεφτούμε ότι για την παρασκευή των ρούχων χρησιμοποιούνται πολλές φορές κακής ποιότητας υλικά, σίγουρα πλαστικά, ενδεχομένως ακόμη και τοξικά.\nΕπίσης, για την παραγωγή των ρούχων καταναλώνονται υπέρογκες ποσότητες νερού – μέχρι το 2030 μάλιστα προβλέπεται η κατανάλωση αυτή να αυξηθεί κατά 50% φτάνοντας τα 118 δισεκατομμύρια κυβικά μέτρα.\nΗ βιομηχανία της μόδας, άλλωστε θεωρείται ότι αποτελεί την δεύτερη κατά σειρά πηγή εκπομπής διοξειδίου του άνθρακα παγκοσμίως μετά το πετρέλαιο. Συνολικά εκτιμάται ότι έως το 2030 το αποτύπωμα άνθρακα θα ξεπεράσει τα 2.791 εκατομμύρια τόνους.\nΣύμφωνα με την οργάνωση “Global Fashion Agenda” που ασχολείται με την προώθηση των αρχών της ηθικής και βιώσιμης μόδας, η κατανάλωση μόδας υπολογίζεται ότι θα σημειώσει αύξηση της τάξεως του 63% μέχρι το 2030. Η αυξανόμενη ζήτηση από τις αναπτυσσόμενες χώρες, μεταφράζεται σε αγορές πάνω από 100 εκατομμύρια τόνων ενδυμάτων και υποδημάτων το χρόνο.\nΚαι κάπου εκεί χάνεται η …αθωότητα κάθε καινούργιου ρούχου.\nΡούχα στα σκουπίδια\nΕπιπλέον, όσο οι τάσεις διαδέχονται η μία την άλλη, τόσο περισσότερα ρούχα καταλήγουν στα αζήτητα. Ίσως κάποια δωρίζονται ή ανταλλάσσονται και με αυτή την έννοια ανακυκλώνονται, ωστόσο στην πλειοψηφία τους πετιούνται στα σκουπίδια. Μόνο στη Μεγάλη Βρετανία, υπολογίζεται ότι ετησίως 300.000 τόνοι ρούχων καταλήγουν στις χωματερές, ενώ παγκοσμίως υπολογίζεται ότι μέχρι το 2030 θα φτάσουν τα 148 εκατομμύρια τόνους.\n«Ελπίζουμε να καταφέρουμε να αλλάξουμε τη βιομηχανία της μόδας. Για να έρθει όμως η πραγματική αλλαγή στο σύστημα της μόδας πρέπει να υπάρξει συνεργασία. Είμαστε υπερήφανοι που ηγούμαστε της πρωτοβουλίας της βιώσιμης μόδας σε συνεργασία με κάποιες από τις πιο σημαντικές εταιρείες του χώρου. Μέσα από τις δράσεις μας καθοδηγούμε ουσιαστικά τους ηγέτες της μόδας σε ολόκληρο τον κόσμο να κάνουν την προστασία του περιβάλλοντος στρατηγική τους προτεραιότητα, κι αυτό δεν είναι πλέον μόνο μια τάση, είναι επιτακτική ανάγκη για τον επιχειρηματικό κόσμο», επισημαίνει η Eva Kruse, Πρόεδρος της «Global Fashion Agenda».\nΡούχα με… ημερομηνία λήξης\nΠαρόλο που όλο και περισσότερες εταιρείες πρετ-α-πορτέ αλλά και σχεδιαστές έχουν συνειδητοποιήσει ότι η γρήγορη μόδα δεν είναι προς το συμφέρον τους, οι απώλειες είναι δύσκολο να ξεπεραστούν, καθώς υπολογίζεται ότι όσον αφορά τα υλικά που χρησιμοποιούνται στον πρώτο κύκλο παραγωγής έχουν απώλειες έως και 75%. Κι αυτό γιατί σε επίπεδο ΕΕ η ανακύκλωση ρούχων είναι ακόμη στα σπάργανα και μετά βίας φτάνει το 18%.\nH πρωτοπόρος Westwood\nΑπό τις πρώτες σχεδιάστριες που ασπάστηκαν το κίνημα της βιώσιμης μόδας ήταν η ιέρεια του πανκ Vivienne Westwood. Η 78χρονη σήμερα Βρετανίδα είχε από νωρίς αντιληφθεί τον ρόλο της τέχνης και του πολιτισμού –και της μόδας φυσικά- στην κινητοποίηση και ευαισθητοποίηση του κοινού για την προστασία του περιβάλλοντος. Ενστερνίστηκε τη μικρή κλίμακα και ξεκίνησε συνεργασία με τοπικές βιοτεχνίες και τεχνίτες, υιοθετώντας τις αρχές της βιώσιμης ανάπτυξης και εφαρμόζοντας μια ευρύτερη περιβαλλοντική στρατηγική που περιλαμβάνει διαχείριση των απορριμμάτων, ανακύκλωση, χρήση 100% ανανεώσιμων πηγών ενέργειας και περιορισμό των χημικών κατά την παραγωγή των ρούχων. Παράλληλα μείωσε τις συσκευασίες για τη μεταφορά των προϊόντων του οίκου και χρησιμοποίησε οικολογικά, χωρίς πλαστικά υλικά.\nΣτο πλαίσιο των ακτιβιστικών δράσεών της, το 2013 συμμετείχε στην προώθηση της εκστρατείας της περιβαλλοντικής οργάνωσης Greenpeace για τη σωτηρία της Αρκτικής: 60 διασημότητες πόζαραν με το ειδικά σχεδιασμένο «Save the Arctic» μπλουζάκι και οι φωτογραφίες τους εκτέθηκαν στον σταθμό Waterloo του Λονδίνου.\nΠαρόλα αυτά, οι δημιουργίες της παραμένουν ακριβές και απλησίαστες για τους …κοινούς θνητούς.\nΠριν αγοράσουμε οποιοδήποτε καινούριο ρούχο, παπούτσια ή αξεσουάρ, ας αναρωτηθούμε αν είναι παρόμοιο με κάποιο που ήδη έχουμε. Πολλές φορές, τυχαίνει βρίσκοντας κάποια δελεαστική τιμή, να αψηφούμε το γεγονός ως προς το εάν έχουμε κάτι όμοιο στην ντουλάπα μας.\nΠριν πετάξουμε κάποιο ρούχο που δεν είναι πια στη μόδα, θα μπορούσαμε να ρωτήσουμε φίλους ή συγγενείς που θα το ήθελαν είτε για τους ίδιους, είτε για κάποιο δικό τους άνθρωπο.\nΥπάρχουν πολλά ιδρύματα ή χώροι που συλλέγουν ρούχα και παπούτσια τα οποία δίνονται σε ανθρώπους που δεν έχουν την δυνατότητα να αγοράσουν καινούργια.\nΠολλά καταστήματα προσφέρουν τη δυνατότητα συλλογής παλαιών ρούχων ώστε να ανακυκλωθούν. Αναζητήστε τους αντίστοιχους κάδους ανακύκλωσης.\nΑν όντως χρειαζόμαστε κάποιο ένδυμα ή υπόδημα, πριν το αγοράσουμε προσέχουμε τις πρώτες ύλες που χρησιμοποιήθηκαν για την παραγωγή του.\nΑυστηρές διατάξεις στη Βρετανία\nΣτη Βρετανία πάντως σε μια προσπάθεια μείωσης των ενδυμάτων που καταλήγουν στις χωματερές προτάθηκαν πρόσφατα τα εξής μέτρα:\nΑύξηση τιμής κάθε ρούχου κατά 1 πένα ώστε οι παραγωγοί να μπορέσουν πιο εύκολα να κάνουν ανακύκλωση.\nΑπαγόρευση της καύσης ή της απόρριψης στις χωματερές των ρούχων που δεν έχουν πουληθεί και προώθηση της ανακύκλωσης ή της επαναχρησιμοποίησης.\nΥποχρεωτική περιβαλλοντική πολιτική για τις εταιρείες που έχουν τζίρο πάνω από 36 εκατ. λίρες.\nΦορολογικές ελαφρύνσεις για όσους επαναχρησιμοποιούν, επισκευάζουν και ανακυκλώνουν.\nΠροηγούμενο άρθροΈνα θερινό σχολείο για την εταιρική Υπευθυνότητα και Βιωσιμότητα\nΕπόμενο άρθροΣκοράρει και στην ανακύκλωση ο πολυτιμότερος παίκτης του NBA


Πανεπιστήμιο της La Laguna, La Laguna: Ενοικιαζόμενα για διακοπές | HomeAway\nΒρείτε 765 Διαμερίσματα\nΒρείτε 730 Στούντιο\nΠανεπιστήμιο της La Laguna: Βρείτε τις καλύτερες επιλογές τουριστική κατοικίας για τις διακοπές σας.\nΜικρό αλλά ωραία - Μεγάλη περιοχή πεζοπορίας ακριβώς μπροστά από την πόρτα\nΦανταστική τοποθεσία με υπέροχη θέα της ΑΤΛΑΝΤΙΚ-Teide-PUERTO DE Lacruz\nΠανεπιστήμιο της La Laguna, La Laguna: Πού να μείνετε;\nΠανεπιστήμιο της La Laguna: Στις καταχωρίσεις των καταλυμάτων μας για το 2019, θα βρείτε 1.341 διαφορετικά εξοχικά σπίτια. Από 283 Οικίες έως 765 Διαμερίσματα, επιλέξτε το ιδανικό κατάλυμα για τις διακοπές σας ή για ένα σαββατοκύριακο. Με τη HomeAway θα νιώθετε όπως στο σπίτι σας.\nΜπορώ να νοικιάσω Οικίες σε Πανεπιστήμιο της La Laguna;\nΝαι, φυσικά. Η HomeAway προσφέρει 283 Οικίες σε Πανεπιστήμιο της La Laguna. Άλλοι δημοφιλείς τύποι ενοικιαζόμενων καταλυμάτων σε Πανεπιστήμιο της La Laguna περιλαμβάνουν:\nΔιαμερίσματα: 765 ενοικιαζόμενα καταλύματα διακοπών\nΜπορώ να βρω κατάλυμα διακοπών σε αυτόν τον προορισμό (Πανεπιστήμιο της La Laguna) με την επιλογή: πισίνα;\nΝαι, μπορείτε να διαλέξετε το κατάλυμα διακοπών που προτιμάτε με αυτήν την επιλογή (πισίνα) ανάμεσα στα 545 τουριστικά καταλύματά μας σε Πανεπιστήμιο της La Laguna. Χρησιμοποιήστε τη μπάρα αναζήτησής μας για να αποκτήσετε πρόσβαση στα διαθέσιμα self catering καταλύματα.\nΜπορώ να κλείσω ένα κατάλυμα για διακοπές απευθείας online ή αμέσως κοντά σε Πανεπιστήμιο της La Laguna;\nΝαι, η HomeAway προσφέρει μια επιλογή 1.341 διαθέσιμων τουριστικών καταλυμάτων για απευθείας κράτηση online και 879 για άμεση κράτηση κοντά σε Πανεπιστήμιο της La Laguna. Μην περιμένετε, ρίξτε μια ματιά στα self-catering καταλύματά μας μέσω της μπάρας αναζήτησής μας και ετοιμαστείτε για το επόμενό σας ταξίδι σε Πανεπιστήμιο της La Laguna!\nΠανεπιστήμιο της La Laguna - Εξερευνήστε προορισμούς στη γύρω περιοχή\n4.728 τουριστικές κατοικίες


Rockway gr - Queensryche, Meden Agan (16/11/2019) Fuzz club\nQueensryche, Meden Agan (16/11/2019) Fuzz club\tFeatured\nΑς ξεκινήσουμε όμως με το σχολιασμό της συγκεκριμένης βραδιάς. Να βγάλουμε νωρίς νωρίς στην άκρη την άρτια διοργάνωση και δεν το γράφω για να γεμίζω σειρές στο κείμενο ούτε για να καλλιεργήσω "φρούδες" δημόσιες σχέσεις. Παρά το ότι το Fuzz γέμισε, η προσέλευση και η αποχώρηση έγιναν χωρίς προβλήματα, οι ώρες εμφάνισης των 2 σχημάτων τηρήθηκαν στο δευτερόλεπτο, ο ήχος αντάξιος των προσδοκουμένων (με κάποια διαφοροποίηση στην αρχή, τουλάχιστον, του σετ των Meden Agan).\nΔεν είδαμε merch από καμιά μπάντα, μάλιστα το συγκεκριμένο θέμα κυριαρχούσε στις κουβέντες πολλών, καθώς περιμέναμε να ξεκινήσει το opening act. Στις 20:45 με ικανοποιητική προσέλευση κοινού (ακόμη και από τις 20:00 που άνοιξαν οι πόρτες), εμφανίστηκαν επί σκηνής οι Meden Agan. Εκτός και αν είσαι άνθρωπος που δεν παρακολουθεί live και βγήκες από το καβούκι σου μόνο για την συγκεκριμένη περίπτωση, δεν υπάρχουν μεγάλα ποσοστά να μην πέτυχες κάπου αυτό το σχήμα να παίζει. Υπερδραστήριοι λοιπόν οι Αθηναίοι μουσικοί που επιδίδονται να παίζουν συμφωνικό metal με gothic στοιχεία και την φωνή της Δήμητρας Παναρίτη να κάνει την διαφορά.\nΤο ότι δίνουν πολλά και συχνά live αντικατοπτρίζεται και στην σκηνική τους παρουσία. Χαρακτηριστική άνεση και επικοινωνία με το κοινό, το οποίο και τις 4 φορές που τους έχω δει προσωπικά, έχει δείξει να τους λατρεύει. Η συγκεκριμένη δε, εμφάνιση θεωρώ πως ήταν και η πιο πλήρης. Σε αυτό συνετέλεσε και το φοβερό stage του Fuzz αλλά και το κλίμα που διαμορφωνόταν όσο περνούσε η ώρα από το κοινό που κατέκλυζε σταδιακά τον συναυλιακό χώρο. Το υλικό προερχόταν από τα τελευταία 2 album τους και έκαναν κάτι παραπάνω από φανερό πως κοιτούν μόνο “μπροστά”.\nΜπορεί ο μέσος όρος των σχημάτων του genre να μην με έχει απασχολήσει ιδιαίτερα όλα αυτά τα χρόνια, οι Meden Agan έχουν καταφέρει με σκληρή δουλειά να έχουν πλέον ξεφύγει κατά πολύ από το μέσο αυτό όρο και να μπορούν να απευθυνθούν και σε κοινό που ξεφεύγει από τα στενά όρια, όπως το κοινό που βρισκόταν στο Fuzz το συγκεκριμένο βράδυ για τους ‘Ryche. Οι μουσικές τους δυνατότητες και ειδικά του mastermind Diman Koutsogiannopoulou, το δέσιμό τους, φυσικά το trademark της Παναρίτη αλλά εν τέλει και οι ίδιες οι συνθέσεις τους που τραβούν το δικό τους ξεχωριστό δρόμο χωρίς να κοπιάρουν χιλιοδοκιμασμένες συνταγές, έχουν δώσει στους MA όλα τα φόντα να μπορέσουν να ξεκολήσουν από την εγχώρια σκηνή στην οποία ότι είχαν να δείξουν το έδειξαν και μπράβο τους.\nMEDEN AGAN "Everlasting Pain" live in Athens [4K] (video link)\nΣτις 23:00 είχε πλέον φτάσει η ώρα να απολαύσουμε τα 2/5 της μπάντας θρύλου η οποία στην ομάδα της περιελάμβανε έναν σπουδαίο session ντράμερ που βγάζει με κάτι παραπάνω από αξιοπρέπεια εις πέρας τα καθήκοντά του στις περιοδείες (μετά την αποστροφή και του Scott Rockenfield από τα μουσικά δρώμενα). Σχεδόν ντρέπομαι να αποκαλώ έτσι τον Casey Grillo, ειδικά με τον τρόπο που παίζει το συγκεκριμένο υλικό, στο καρεκλάκι του Scott κάθισε και σχεδόν μας έκανε να το ξεχάσουμε. Στην ομάδα ανήκει κι ένας φιλότιμος και διακριτικός κιθαρίστας που ακούει στο όνομα Parker Lundgren, o οποίος από το 2012 κι έπειτα στέκεται στην θέση δίπλα στον μεγάλο Michael Wilton. Τέλος, την σύνθεση συμπληρώνει αυτή η μορφή που εμφανίστηκε στο μεταλλικό στερέωμα από το πουθενά, όταν οι Crimson Glory τον πήραν το 2012 ως τραγουδιστή τους κι όπου εμφανίστηκε μαζί τους τάραξε τα νερά. Ένας ντράμερ που γράφει ιστορία ως ένας από τους πιο ταλαντούχους τραγουδιστές και αυτή την επιτυχία την κέρδισε μέχρι κεραίας με την αξία του.\nΗ υπόλοιπη ιστορία είναι γνωστή σε όλους (μπορείτε ΕΔΩ να διαβάσετε και την συνέντευξη που παραχώρησε στο Rockway ο Todd La Torre και στην οποία κάνει σχετική αναφορά). Μέσα από τα συντρίμια των Queensryche λοιπόν ξεπήδησε μια εκδοχή τους που καταφέρνει ως και σήμερα να βαδίζει με αξιοπρέπεια στο μέλλον. Φυσικά ένα μέρος των οπαδών τους δεν τους έχει αποδεχτεί, εδώ σήμερα θα μιλήσουμε για τους υπόλοιπους και δεν έχουμε απολύτως κανένα πρόβλημα να πάρουν μάτι και οι προαναφερθέντες (αντιθέτως).\nΤο setlist ήταν ρεαλιστικά ισορροπημένο ανάμεσα σε αυτό που οι 'ryche κουβαλούν ως κληρονομιά μαζί τους, αλλά και στις πρόσφατες δουλειές τους, δείγμα αποφασιστικότητας να προχωρήσουν εμπρός αλλά με σεβασμό στο παρελθόν. Και τι σεβασμό, ξεπονέσαμε δισκάρες και κομματάρες εκείνο το βράδυ. Το “Blood Of The Levant” - video link βέβαια με το οποίο άνοιξε η αυλαία έρχεται μέσα από το πρόσφατο “The Verdict” (μπορείτε να διαβάσετε ΕΔΩ την παρουσίαση του), έναν δίσκο που αποτυπώνει τον ουσιαστικό λόγο για τον οποίο αυτή η μπάντα συνεχίζει να είναι ενεργή, γιατί μπορεί να βγάζει ακόμη καλές δουλειές. Με την live απόδοση του υλικού, ο πολλαπλασιαστής ισχύος αυξήθηκε κατά πολύ κι όσοι γίναμε μάρτυρες αυτής της εμφάνισης δεν χρειαζόμαστε και πολλά λόγια για να το εμπεδώσουμε.\nΑλάνθαστοι, με την στόφα της μπάντας που έρχεται από τα βάθη του χεβυμεταλικού στερεώματος, με τις μορφές των Wilton και Jackson να μαγνητίζουν το βλέμα μου ανάμεσα στις ανατριχιαστικές ερμηνείες του La Torre, πέρασαν στο “I Am I” - video link (Promised Land). O Casey Grillo απλωνόταν στο σετ των τυμπάνων του σαν ανθρώπινο χταπόδι, δίνοντας το ρυθμό στο ιδιαίτερο αυτό κομμάτι με το έντονο ανατολίτικο άρωμα. Ο La Torre έκανε ακόμη χαμηλές πτήσεις, ενώ και το κοινό ήταν ζεστό στο καλωσόρισμα, αλλά κρατούσε μια στάση αναμονής, η οποία με την είσοδο του “NM 156” - video link (The Warning) έληξε.\nΟι συνθέσεις αυτές έχουν μέσα τους τόση δύναμη που στα κατάλληλα εκτελεστικά χέρια γίνονται "όπλα". Ο La Torre ενσαρκώνει την ψηφιακή εκδοχή του στα φωνητικά, έτσι όπως απαιτεί το κομμάτι, ενώ οι Jackson και Lundgren στηρίζουν τον Todd στις βοηθητικές φωνές. Στο κλείσιμο ακούμε το ευχαριστώ από τον frontman σε άπταιστη Ελληνική προφορά, το κέρδος του να έχεις Ελληνίδα σύζυγο. Δεν ήταν λίγες οι στιγμές που μίλησε στην γλώσσα μας για να εμψυχώσει το κοινό, στα κενά αλλά και μέσα στα κομμάτια.\nΑκόμη ένα τραγούδι από το νέο δίσκο για την συνέχεια και η εκτέλεση του “Man The Machine” - video link είναι γεγονός. Αν και από τη νέα εποχή του γκρουπ, αρκετός κόσμος έδειξε να γνωρίζει το υλικό και να το απολαμβάνει. Οι διαφορές στις αντιδράσεις βέβαια όταν έπαιζαν κάποιο παλιό κομμάτι ήταν χαοτικές. Όπως όταν ξεκίνησαν να παίζουν το “Walk In The Shadows” - video link (Rage For Order) που ακολούθησε. Η χορωδία του Fuzz έβαλε μπροστά τις μηχανές.\nΚράτησαν το ρυθμό αυτό παίζοντας το “Operation : Mindcrime” - video link και ντελίριο παντού. Νομίζω πως εδώ ήταν το σημείο καμπής για το οποίο με βεβαιότητα μπορώ να πω πως το Fuzz είχε παραδωθεί στα χέρια των Queensryche. Οι άμυνες έπεσαν και από τους πιο δύσπιστους και αν κάποιοι κρατούσαν μικρά καλάθια, αυτά είχαν ήδη ξεχειλίσει. Αν έπαιζαν ακόμη ένα “παλιό” στην σειρά, θα αυξανόταν επικίνδυνα η πιθανότητα για εγκεφαλικά. Έκοψαν όμως τον παλμό με την επιλογή του “Condition Human” - video link από το ομότιτλο album, στο οποίο πήραμε ανάσα και παρατηρήσαμε τον περφεξιονισμό των μουσικών κατά την εκτέλεσή του. Πριν την εισαγωγή του, ο La Torre μίλησε για λίγο στους θεατές, μας ευχαρίστησε για την στήριξη, ορκίστηκε ότι οι Έλληνες είναι οι καλύτεροι σε όλο τον κόσμο ως κοινό, φυσικά καταχειροκροτήθηκε και για τα επόμενα σχεδόν 8 λεπτά έπαιξαν το κομμάτι που προανέφερα. Η πρώτη κοιλιά στον ρυθμό του live, αν και η ερμηνεία υπήρξε άψογη.\nΗ “αποζημίωση” ήρθε με το παραπάνω αμέσως μετά. Ο La Torre μας ρώτησε ποιοι δεν είχαν ξαναδεί τους Queensryche μέχρι εκείνη την βραδιά, ευχαρίστησε όσους ακολουθούν την μπάντα όλα αυτά τα χρόνια, μας μίλησε για την Ελληνίδα γυναίκα του (το καλύτερο μισό τους όπως είπε χαρακτηριστικά), μας κοινοποίησε πως στο κοινό βρισκόταν η 10χρονη ανηψιά του που θα έβλεπε το πρώτο της metal show και αυτό που ακολούθησε ήταν σκέτη ανατριχίλα. Ακόμη και τώρα βάζω το video να το ξαναδώ και κάθε φορά το δέος είναι εκεί. Ο χαμός που έγινε δεν περιγράφεται με λέξεις. Η θερμοκρασία στο venue ανέβηκε απότομα. Το κοινό αφιονισμένο δεν μπορούσε να πιστέψει αυτό που εξελισσόταν εμπρός τους. Το φαινόμενο La Torre σάρωσε σε ένα κομμάτι – σήμα κατατεθέν για το σχήμα, στο οποίο είναι τόσο λυπηρό ο αυθεντικός τραγουδιστής να έχει γυρίσει την πλάτη, χρόνια τώρα και το οποίο δεν ήταν άλλο από το "Queen Of The Reich" - video link (Queensryche EP).\nΚαι μιας και μίλησα για τον Tate (δεν θα κάνω το λάθος να μπω σε συγκρίσεις, ο σεβασμός για ότι έχει δώσει αυτός ο άνθρωπος δεν μου το επιτρέπει), ήταν μαγικό το πόσο κοντά έφτασε η φωνή του Todd στην εκτέλεση του “Silent Lucidity” - video link (Empire) που ακολούθησε (με τους ρυθμούς να πέφτουν ξανά). Στην εισαγωγή αν έκλεινες τα μάτια νόμιζες πως άκουγες τον Geoff, πραγματικά μαγική εμπειρία. Χωρίς να φύγουν από την περίοδο του “Empire”, εκτέλεσαν το “Jet City Woman” - video link με τον La Torre να παρακινεί τον κόσμο να χειροκροτήσει τον Eddie Jackson. Δεν χρειάστηκε να τελειώσει την φράση του κι έγινε χαμός. Ο ίδιος έδειχνε πάντως σε όλη την βραδιά κάπως πιο “διεκπεραιωτικός”, αν και το παίξιμό του ήταν για χάζεμα.\nΣτα μέσα του κομματιού ο Todd φόρεσε εκείνα τα χαρακτηριστικά γυαλιά που μας παρέπεμψαν άμεσα στην εποχή που η μπάντα μεσουρανούσε και ο Tate με το σχήμα του έδειχνε να απέχει έτη φωτός από την “αποκαθήλωση” στην οποία οι ίδιοι οδηγήθηκαν λίγα χρόνια μετά.\nΑκόμη ένα κομμάτι (και προσωπική μου ένσταση, ή ίσως όχι μόνο) από το πρόσφατο album, το “Propaganda Fashion” - video link για την συνέχεια. Η απόδοση του σχήματος ανέβαινε συνεχώς, η φωνή του απίστευτου frontman ακλόνητη. Όταν δε, πέρασαν να παίζουν το “The Mission” - video link (Operation Mindrime) άρχισα να αναρωτιέμαι πραγματικά πως αντέχει αυτός ο άνθρωπος να πιέζει τόσο τον εαυτό του σε κάθε παράσταση, προκειμένου να πιάσει την μέγιστη απόδοσή του. Στο απίστευτο σερί που ακολούθησε είχαμε την ευκαιρία να ακούσουμε τις απογειωτικές εκτελέσεις των “Screaming in Digital” - video link (Rage For Order) και “Take Hold of the Flame” - video link (The Warning).\nΚαταλαβαίνω πως έχω εστιάσει απόλυτα στην απίστευτη ερμηνεία του La Torre. Το υπόλοιπο σχήμα ήταν απλά τέλειοι, αλάνθαστοι. Εκείνος το ξεπέρασε αυτό το σημείο. Έδειχνε ότι έκανε υπερβάσεις, ήταν ξεσηκωτικός, υπεύθυνος κατά κύριο λόγο για την απίστευτη ατμόσφαιρα που έιχε δημιουργηθεί. Δεν ξέρω πόσοι καλλλιτέχνες θα μπορούσαν να το κάνουν αυτό, όχι κάποτε, στο σήμερα, τον Νοέμβρη του 2019. Ειδικά στο “Take Hold Of The Flame”, που από ότι φάνηκε ήταν απωθημένο πάααρα πολλών φίλων που βρέθηκαν το συγκεκριμένο βράδυ στο Fuzz, η όλη φάση άγγιξε τα όρια της απόλυτης και καθολικής συγκίνησης. Με βεβαιότητα το highlight της βραδιάς.\nΕυτυχώς έπαιξαν τα τελευταία κομμάτια συνεχώμενα χωρίς τους θεατρινισμούς του encore break. Επιστροφή στο παρόν με το “Light Years” - video link σε μια πραγματικά δυνατή εκτέλεση η οποία απλά είχε την ατυχία να λάβει χώρα μετά το απόλυτο που προηγήθηκε. Το κλείσιμο έγινε με τα “Empire” - video link από το ομότιτλο και “Eyes of a Stranger” - video link (Operation Mindcrime). Τα γυαλιά ηλίου και το sing along επέστρεψαν. Ειδικά στο τελευταίο βγάλαμε τα εσώψυχά μας έξω. Μιάμιση ώρα μετά κι ο Torre έστυβε τον εαυτό του και την φωνή του, απίστευτη αντοχή, απίστευτο συναίσθημα και δύναμη ταυτόχρονα.\nΔεν νομίζω ότι θα υπάρξει έστω ένας που παρακολούθησε αυτή την εμφάνιση των Queensryche και δεν θα είναι πάλι εκεί όταν οι Αμερικανοί ξαναπεράσουν από τα μέρη μας, ακόμη και αν αυτό συμβεί… την επόμενη εβδομάδα.\nΥΓ. Οι ιαχές “we want more” που ακούστηκαν μετά την αποχώρηση του σχήματος από την σκηνή του Fuzz, ήταν από τις πιο αληθινές που έχω ακούσει τα τελευταία χρόνια…\nMore in this category: « Queensrÿche, Sense Of Fear (15/11/2019) Fix Factory Of Sound, Θεσσαλονίκη Pavlov’ s Dog, Before Sunday (22/11/2019) Κύτταρο\t»


documentary | Beat-Town\nΝίκος Σκιάου (Nikko) August 7, 2015\nDimitri Vegas & Like Mike – Back To Greece (Documentary)\nΟι αγαπητοί και κορυφαίοι DJs/Producers Dimitri Vegas & Like Mike λατρεύουν την Ελλάδα και δεν χάνουν την ευκαιρία να μας το δείχνουν με οποιοδήποτε τρόπο! Δείτε το καταπληκτικό documentary video που έφτιαξαν αποκλειστικά για τους θαυμαστές τους στην Ελλάδα. Δείξτε την αγάπη σας και ψηφίστε τους Dimitri Vegas & Like Mike ως 1 artist/group για τον δημοφιλή διαγωνισμό […]\nΈκτωρ Αποστολόπουλος October 12, 2013\nVideo: Jay-Z & Ron Howard – Made In America (Documentary)\nΠριν από λίγα λεπτά ανέβηκε το ντοκιμαντέρ των Jay Z και Ron Howard, το “Made In America”. Πρόκειται για ένα 90λεπτο βίντεο με ενδιαφέρουσες συνεντεύξεις και ωραίο υλικό από το 2012 και μετά: “A world television premiere documentary chronicling the 2012 debut of the “Made in America” music festival. Produced by JAY Z and directed […]\nΈκτωρ Αποστολόπουλος October 7, 2012\nΔείτε ένα νέο και πολύ ενδιαφέρον ντοκιμαντέρ για τον μεγάλο παραγωγό/Dj Armin van Buuren το οποίο μπορείτε να το παρακολουθήσετε στο συγκεκριμένο Youtube video για δύο εβδομάδες!\nΈκτωρ Αποστολόπουλος May 19, 2010\nΝτοκιμαντερ για τον Notorious BIG\nΔεν το κρύβω πως τρελαίνομαι για ντοκιμαντέρ από αγαπημένους καλλιτέχνες και πάνω απ’ όλα για τραγουδιστές / rappers που έχουν συνεισφέρει με ποιότητα και κλασσικό υλικό. Πέτυχα λοιπόν, ένα σχεδόν 10λεπτο ντοκιμαντέρ για τον Notorious BIG. Στα αμέτρητα αφιερώματα που κυκλοφορούν εκεί έξω, μ’ άρεσε που δεν είχε 10 διαφορετικά parts και που σε ένα […]


Panathinaikos Press: Γιατί όλο αυτό το show;\nΗ Γενική Συνέλευση του Ερασιτέχνη είναι προγραμματισμένη για τις 27/5 και μέχρι τότε ο κόσμος του Συλλόγου θα αναμένει τις εξελίξεις με όλο και μεγαλύτερη αγωνία, τόσο για την παρουσίαση των δεδομένων για το Γουδί και την υπογραφή των σχετικών εγγράφων που θα είναι ξεκάθαρα, όσο και με την επόμενη μέρα του Ερασιτέχνη και την ανάληψη του από τον Δ.Γιαννακόπουλο.\nΈνας Δ.Γιαννακόπουλος που μετά την εκδήλωση του ενδιαφέροντος και την απόσυρση του, αναμένουμε ένα νεότερο του "μπάσιμο", αν κρίνουμε από τις δηλώσεις προσωπικοτήτων του Συλλόγου που φιλοξενούνται στα ΜΜΕ του και τάσσονται στο πλευρό του.\nΤο γηπεδικό και η οικονομική ένεση στον Ερασιτέχνη που θα φέρει ξανά στα ομαδικά του τμήματα τίτλους και διακρίσεις είναι απαραίτητα και υψίστης σημασίας. Όλοι θέλουν ένα σύγχρονο αθλητικό κέντρο στην Αθήνα από την στιγμή που αυτό δεν γίνεται στην Λεωφόρο, όλοι θέλουν ένα ισχυρό πορτοφόλι στον Ερασιτέχνη από την στιγμή που οι πόρτες άνοιξαν και ο κόσμος δεν μπήκε.\nΑυτά είναι τόσο ξεκάθαρα, όσο και η Γενική Συνέλευση που έρχεται και θα δώσει την δυνατότητα στον Δ.Γιαννακόπουλο -και την τιμή- να γίνει ο τιμονιέρης της Μάνας του λόχου. Έτσι δηλαδή λέει και η ανακοίνωση που εξέδωσε ο Ερασιτέχνης. Απαλλαγή της απερχόμενης διοίκησης και διενέργεια εκλογών.\nΚι αν αυτά είναι ξεκάθαρα και κανένας δεν εμποδίζει τον Δ.Γιαννακόπουλο να κάνει ξανά πρωταθλητή σε όλα τα σπορ τον αγαπημένο μας Σύλλογο, ο ίδιος συμπεριφέρεται λες και ψάχνει προσωπική δικαίωση και "υποταγή" όλων των Παναθηναϊκών να δηλώσουν πως τον θέλουν για ισχυρό άντρα του Συλλόγου. Καθημερινά άρθρα κατά του Μπαλτάκου που μόνο κακό κάνουν στον Σύλλογο και προσφέρουν το απόλυτο τίποτα και μια έντονη εσωστρέφεια που γεννάει διχασμό από το πουθενά.\nΕχθροί, εφιάλτες, ποντίκια, πρωτοσέλιδα, καρέκλες και πάει λέγοντας...και ο Παναθηναϊκός περιμένει.\nΈνα show που πραγματικά δεν καταλαβαίνω τον λόγο που γίνεται και αν αποσκοπεί πουθενά.\nΌλοι Παναθηναϊκοί είμαστε και αυτό κανονικά θα έπρεπε να αποτελεί αιτία να μας ενώνει και όχι να μας χωρίζει...


2η ΗΜΕΡΙΔΑ ΔΙΑΛΟΓΟΥ ΥΠΟ ΤΗΝ ΑΙΓΙΔΑ ΤΟΥ ΠΡΟΕΔΡΟΥ ΤΗΣ ΔΗΜΟΚΡΑΤΙΑΣ < Εκδηλώσεις | ease.gr\n2Η ΗΜΕΡΙΔΑ ΔΙΑΛΟΓΟΥ ΥΠΟ ΤΗΝ ΑΙΓΙΔΑ ΤΟΥ ΠΡΟΕΔΡΟΥ ΤΗΣ..\n2η ΗΜΕΡΙΔΑ ΔΙΑΛΟΓΟΥ ΥΠΟ ΤΗΝ ΑΙΓΙΔΑ ΤΟΥ ΠΡΟΕΔΡΟΥ ΤΗΣ ΔΗΜΟΚΡΑΤΙΑΣ\nΤην αναγκαιότητα να υπάρξει παραγωγική συνεργασία μεταξύ Δημόσιας Διοίκησης και Ιδιωτικού Τομέα, με απώτερο σκοπό την ενίσχυση της εθνικής οικονομίας και της ανταγωνιστικότητας της χώρας, ανέδειξε η 2η Ημερίδα Διαλόγου της ΕΑΣΕ. Η εκδήλωση πραγματοποιήθηκε στο Αμφιθέατρο του Μουσείου Μπενάκη, παρουσία περισσότερων από 300 διευθυντικών στελεχών Δημοσίου αλλά και ανωτάτων στελεχών επιχειρήσεων και τέλεσε υπό την αιγίδα της Α.Ε. του Προέδρου της Δημοκρατίας κ. Προκοπίου Παυλοπούλου.\nΣτην εναρκτήρια ομιλία του, ο ΠτΔ τόνισε, μεταξύ άλλων, τα εξής: «Είναι προφανές ότι ο διάλογος και η ανταλλαγή απόψεων και εμπειριών μεταξύ ανώτατων στελεχών του Δημόσιου Τομέα -και κυρίως της Δημόσιας Διοίκησης- και του Ιδιωτικού Τομέα καθιστά ευχερέστερο τον σχεδιασμό και την ολοκλήρωση των μεταρρυθμίσεων στον Δημόσιο Τομέα […]. Τούτο οφείλεται ιδίως στην πολύτιμη εμπειρία, που έχουν προηγουμένως αποκτήσει επιτυχημένα στελέχη του Ιδιωτικού Τομέα και η οποία μπορεί να εξοπλίσει τα στελέχη του Δημόσιου Τομέα με τ’ αντίστοιχα σημαντικά διοικητικά εφόδια. […] Η ανταλλαγή ιδεών και εμπειριών, ιδίως με την μορφή βέλτιστων πρακτικών, ωφελεί και τις δύο πλευρές, πρωτίστως δε την Δημόσια Διοίκηση, όπου για ποικίλους λόγους η υιοθέτηση καινοτομιών και προοδευτικών δράσεων επέρχεται με βραδύτητα, σε σχέση με την αμεσότητα δράσεων που παρουσιάζει ο Ιδιωτικός Τομέας. Και εδώ ο ρόλος των επιτελικών στελεχών της Δημόσιας Διοίκησης, όπως και ο ρόλος των managers του Ιδιωτικού Τομέα, είναι αποφασιστικός.»\nΣυντονιστής της Ημερίδας ήταν ο κ. Γιάννης Αναστασόπουλος Σύμβουλος Διοίκησης της ΕΑΣΕ, ενώ χαιρετισμούς απηύθυναν η υπουργός Διοικητικής Ανασυγκρότησης κα Μαριλίζα Ξενογιαννακοπούλου και ο Αντιπρόεδρος ΝΔ κ. Κωστής Χατζηδάκης, Βουλευτής Β’ Αθηνών.\nΟ Πρόεδρος της ΕΑΣΕ και Διευθύνων Σύμβουλος της Xerox Hellas κ. Βασίλης Ραμπάτ ανέφερε χαρακτηριστικά στην ομιλία του: «Η Ημερίδα αυτή, που πραγματοποιείται εφέτος για 2η χρονιά, αποτυπώνει τη δέσμευση της Ανώτατης Ηγεσίας της χώρας να συμβάλλει με όλες της δυνάμεις στην οικονομική ανοικοδόμηση της χώρας. Πιστεύουμε ότι αυτή η πρωτοβουλία της ΕΑΣΕ απαντάει σε μία πολύ σημαντική ανάγκη της εποχής, καθότι αυτά που ενώνουν τα στελέχη της Δημόσιας Διοίκησης με αυτά του Ιδιωτικού Τομέα είναι περισσότερα από αυτά που τους χωρίζουν».\nΓια τις τεχνολογικές εξελίξεις και την ενσωμάτωσή τους στο Δημόσιο και Ιδιωτικό Τομέα μίλησε ο κ. ∆ηµήτρης Αργυριάδης, Καθηγητής ∆ηµόσιας ∆ιοίκησης στο Πανεπιστήμιο Ν. Υόρκης, Επίτιµος ∆ιδάκτωρ των Πανεπιστημίων Αθηνών και Παντείου και η κα Ντορίνα Οικονοµοπούλου, Γενική ∆ιευθύντρια MARSH LLC INSURANCE BROKERS.\nΣτις Προοπτικές ανάπτυξης µιας Λειτουργικής Σύµπραξης ∆ηµόσιου και Ιδιωτικού Τοµέα αναφέρθηκε κατά την ομιλία του ο κ. Νίκος Μιχαλόπουλος, Γενικός ∆ιευθυντής, Γενική ∆ιεύθυνση ∆ηµοσίων Οργανώσεων, Υπουργείο ∆ιοικητικής Ανασυγκρότησης, ενώ οι κκ. Απόστολος Παπατόλιας, ∆ιδάκτωρ Συνταγµατικού ∆ικαίου, Σύµβουλος ΑΣΕΠ και Έλενα Παπαδοπούλου, Chief Officer Ανθρώπινου ∆υναµικού Όµιλος ΟΤΕ μίλησαν για τα Κριτήρια Εξέλιξης και Επιλογής Προσωπικού σε θέσεις ευθύνης.\nΗ εκδήλωση συνεχίστηκε με πολύτιμα διδάγματα διαχείρισης κρίσεων με εισηγητές τους Αντιναύαρχο κ. Νικόλαο Τσούνη ΠΝ, Αρχηγό ΓΕΝ και κ. Κωνσταντίνο Γιαζιτζόγλου, ∆ιευθύνοντα Σύμβουλο ΓΕΩΕΛΛΑΣ ΑΜΜΑΕ. Ακολούθησε μια ενότητα αφιερωμένη σε μια διαφορετική προσέγγιση στη φθορά της καθημερινότητας με εισηγητή τον Καθηγητή κ. ∆ηµήτρη Καραγιάννη, Παιδοψυχίατρο – Ψυχοθεραπευτή, Διδάκτορα του ∆ηµοκριτείου Πανεπιστημίου και η εκδήλωση ολοκληρώθηκε με την ομιλία του Συντονιστή και Συμβούλου Διοίκησης της ΕΑΣΕ, κ. Γιάννη Αναστασόπουλου, ο οποίος υπογράμμισε ότι: «Κανένας δεν περιμένει να μεταμορφωθεί ο Δημόσιος Τομέας εν μία νυκτί ή να γίνει συστηματικά καλύτερος παντού σε όσα κάνει. Είναι μια πολύπλοκη διεργασία που απαιτεί χρόνο. Χρειάζεται ωστόσο ξεκάθαρο όραμα, σωστή οργάνωση, συγκεκριμένους ρόλους, στοχοθέτηση, λογοδοσία. […] Και όλοι, καθένας από το μετερίζι του μπορούμε να αλλάξουμε τα πράγματα προς το καλύτερο. Αρκεί να μην συμφιλιωθούμε με τις στρεβλώσεις και τα λάθη. Να μην αφομοιωθούμε από τις παθογένειες. Κι αυτό όχι γιατί μας το επιβάλλουν, αλλά γιατί το θέλουμε εμείς.»\nΣτην Ημερίδα έλαβαν μέρος Ανώτερα Στελέχη του Δημοσίου και του ευρύτερου Δημοσίου Τομέα καθώς επίσης και στελέχη μέλη της ΕΑΣΕ με σκοπό να ενισχυθεί η συνεργασία μεταξύ τους και να συζητηθούν εφικτές λύσεις.\nΜπορείτε να δείτε την έκδοση που δημιουργήθηκε με τα πρακτικά της ημερίδας εδώ αλλά και βίντεο με παρουσίασή της εδώ.


tromaktiko: Είσαι έτοιμη να φορέσεις τις ψεύτικες βλεφαρίδες ανάποδα;\nΕίσαι έτοιμη να φορέσεις τις ψεύτικες βλεφαρίδες ανάποδα;\nΟι τονισμένες κάτω βλεφαρίδες δεν είναι κάτι καινούργιο. Ούτε και οι ψεύτικες κάτω βλεφαρίδες είναι κάτι καινούργιο. Από την...\nδεκαετία 60 οι γυναίκες ακολουθούν την Τwiggy και τονίζουν τις κάτω βλεφαρίδες τους είτε με extensions είτε ζωγραφίζοντάς τις.\nΔεν ακούγεται παράξενο λοιπόν το να βάλει κανείς ανάποδα τις ψεύτικες βλεφαρίδες… αντί για πάνω κάτω δηλαδή. Δεν ακούγεται περίεργο μέχρι να το δεις γιατί όταν το δεις ναι, φαίνεται πολύ περίεργο…\nΌπως βλέπεις τα μάτια μοιάζουν να έχουν γυρίσει ανάποδα με έναν κομψό μεν αλλά κάπως ανατριχιαστικό τρόπο. Ο makeup artist @stormdunder που πρωτοδημιούργησε το look είναι είτε ιδιοφυία ή κάπως τρελός όμως… ομολογούμε! Ομολογούμε! Μας αρέσει κάπως το trend αυτό σε δεύτερη ανάγνωση…\nΘα το προσπαθήσουμε με ένα από τα δεκάδες ζευγάρια βλεφαρίδες που ποτέ δεν φορέσαμε και θα σου πούμε πόσο εύκολο είναι. Εσυ; Θα το έκανες;


Στο κυνήγι των likes - Aspa Online\nphoto by misspixels, video via kottke.org\nΞεκίνησα να σου αφήσω σχόλιο αλλά συνειδητοποίησα πόσα πολλά ήθελα να γράψω που σταμάτησα. Έτσι, θα σου κάνω share. Γιατί τα likes είναι όπως το ρητό που συμβουλεύει να βουτάει κανείς τη γλώσσα στο μυαλό πριν μιλήσει. Και δουλεύουν απ’ ό,τι φαίνεται στην εποχή μας με την ίδια συχνότητα… κενές κουβέντες αγκαζέ με πολλά likes. Έχουμε να ελπίζουμε ότι κάτι διαφορετικό θα μάθουμε στα παιδιά μας.\nThat’ s the spirit. Ευχαριστώ!\nΔεν μπορώ να καταλάβω την μανία ορισμένων ανθρώπων να κάνουν like σε ενα ατομο ή μία φωτογραφία μονο και μόνο γιατι ειναι καποιος αναγνωρίσιμος-διασημος. Γιατί δεν κοιτάμε την ουσία αλλά μόνο την φήμη; Δηλαδή πως μπορει ενα τέτοιο like να με κάνει καλυτερο ανθρωπο; Και αν δεν μου κάνουν like σε μία φωτο δεν ειμαι σημαντική; Το παν ειναι να μην χανεις το νοημα της ζωής! Πολύ ομορφο κειμενο αλλά και η επιλογή του βιντεο.\nΧαίρομαι που σου άρεσε το βίντεο. Γεννάει σκέψεις όπως όλες αυτές που γράφεις πιο πάνω με τις οποίες συμφωνώ απόλυτα.\nΠόσο μα πόσο συμφωνώ δε λέγεται!!! Θέλει μαγκιά για να ξεπεράσει κάποιος τον εγωκεντρισμό και τη ματαιοδοξία του και να καταλάβει το πραγματικό νόημα των likes!!\nΜοναδικά υπέροχα ανάρτηση Άσπα και το βιντεάκι με την Dunst το βρήκα άκρως πετυχημένο:)\n31/10/2014 at 13:26\nΔήμητρα συμφωνώ απόλυτα. Σε ευχαριστώ για τα σχόλιά σου που παίρνουν πάντα πολλά likes από μένα. 😉\nΤα likes δε μου αρέσουν, όπως δε μου αρέσει οποιαδήποτε άλλη τεχνική marketing που σκοπό έχει να μετρήσει σε αριθμούς (όχι να ακούσει προσωπικά) τι αρέσει σε αυτούς που αγοράζουν. Φυσικά έτσι δουλεύει όλο το σύστημα κι εγώ είμαι πολύ κακή στις πωλήσεις για να έχω άποψη στο πως πρέπει να γίνονται. Αλλά πιστεύω πολύ ότι μια μέρα θα φύγουμε από τους αριθμούς και θα πάμε στην έμπνευση. Εκεί θα έχεις πελάτες (οι bloggers αναγνώστες) γιατί θα είσαι τόσο παθιασμένος με αυτό που σου αρέσει που θα εμπνέεις και τους άλλους. Θα τους κάνεις να έχουν νέες επιθυμίες επειδή θα καταφέρνεις να τους μεταδώσεις τη δική σου αγάπη και πίστη σε κάτι. Κάπως έτσι εγώ ξεκίνησα να βλέπω χελωνονιτζάκια, επειδή διάβαζε, διάβαζε το evelinaonline κάποια στιγμή μου δημιουργήθηκε η περιέργεια να δω τι είναι αυτό που της αρέσει τόσο πολύ και κατέληξα να τα χαζεύω στην τηλεόραση. Αυτό είναι ανεκτίμητο και δεν μπορεί να γίνει ποτέ αν αυτός που γράφει κοιτάει πως θα ικανοποιήσει τους άλλους αντί να κοιτάξει πως θα μοιραστεί αυτό που του αρέσει και όσοι θέλουν ας ακολουθήσουν. Από την άλλη, δεν υπάρχει πιο πετυχημένος τρόπος από το ερωτηματολόγιό σου για να δείξεις σε αυτόν που σε διαβάζει ότι σε νοιάζει η γνώμη του. Τα likes πατιούνται τόσο εύκολα που έχουν καταλήξει να μη δείχνουν τι πραγματικά αρέσει στον κόσμο. Στο ερωτηματολόγιο αφιερώνεις χρόνο και σκέφτεσαι πριν απαντήσεις, ενώ ταυτόχρονα εκτιμάς τόσο πολύ που κάποιος θέλει να ξέρει τη γνώμη σου που θα μπει στη διαδικασία να διαβάσει όλες τις απαντήσεις αντί να πει έχω 10.000 likes και άρα είμαι καλός και ικανοποιημένος που αρέσουν αυτά που γράφω.\n31/10/2014 at 13:21\nΕλίνα για μία ακόμα φορά το σχόλιό σου συμπληρώνει τέλεια το post. Ευχαριστούμε που μοιράζεσαι τη δική σου διάσταση. Θα το δείξω και στην Εβελίνα, αυτά που γράφεις θα την ενδιαφέρουν ιδιαίτερα. Ευχαριστούμε!